**Likumprojekta „Grozījumi Latvijas Administratīvo pārkāpumu kodeksā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Eiropas Parlamenta un Padomes 2010.gada 24.novembra Regula (ES) Nr. 1177/2010 par pasažieru tiesībām, ceļojot pa jūru un iekšzemes ūdensceļiem, un ar ko groza Regulu (EK) Nr. 2006/2004 (turpmāk – Regula Nr. 1177/2010). |
| 2. | Pašreizējā situācija un problēmas | Regula Nr. 1177/2010 nosaka kuģu pasažieru tiesību aizsardzību, jo īpaši atrunājot kuģu pasažieru ar invaliditāti un ar ierobežotām pārvietošanās spējām tiesības. Regula Nr. 1177/2010 paredz pārvadātāju un ostu terminālu pienākumus ievērot pasažieru tiesības, jo īpaši uzsverot pienākumus sniegt palīdzību un veikt pasākumus pasažieru ar invaliditāti un ar ierobežotām pārvietošanās spējām tiesību aizsardzībai (piemēram, Regulas Nr. 1177/2010 pielikumos norādītais par palīdzību ostās, tostarp iekāpjot kuģī un izkāpjot no kuģa; par palīdzību uz kuģiem; par darbinieku apmācību).  Regulas Nr. 1177/2010 25.pants paredz, ka dalībvalstij ir jānosaka kompetentā iestāde, kas ir atbildīga par šīs regulas izpildi un kas piemēros administratīvo sankciju par konstatētajiem pasažieru tiesību pārkāpumiem. Latvijā šāda kompetentā iestāde būs Patērētāju tiesību aizsardzības centrs, attiecīgas tiesību normas tiks nostiprinātas Jūras kodeksā.  Regulas Nr. 1177/2010 28.pants nosaka, ka dalībvalstij savos tiesību aktos ir jānosaka atbilstošas sankcijas par Regulas Nr. 1177/2010 noteikumu pārkāpumiem, tāpēc nepieciešams papildināt Latvijas Administratīvo pārkāpumu kodeksu (turpmāk – APK) ar sankcijām par Regulā Nr. 1177/2010 noteikto pasažieru tiesību pārkāpumiem, par cik pašreiz šāda regulējuma APK nav.  Regulas Nr. 1177/2010 31.pants nosaka, ka dalībvalsts šo regulu piemēro no 2012.gada 18.decembra. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Likumprojekts papildina APK ar jaunu 15517.pantu „Jūras kuģu pasažieru tiesību pārkāpumi”, kurā tiek paredzēta administratīvā atbildība (brīdinājums vai naudas sods) par kuģu pasažieru tiesību pārkāpumiem. Ar minētajiem grozījumiem tiek nodrošināta Regulas Nr. 1177/2010 28.panta prasību izpilde.  Saukt pie administratīvās atbildības un piemērot administratīvo atbildību (brīdinājumu vai naudas sodu) būs tiesīgs Patērētāju tiesību aizsardzības centrs, kura kā atbildīgās iestādes par Regulas 1177/2010 izpildi statuss tiks nostiprināts Jūras kodeksā (likumprojekts „Grozījumi Jūras kodeksā” VSS – 631). |
| 5. | Projekta izstrādē iesaistītās institūcijas | Valsts akciju sabiedrība „Latvijas Jūras administrācija”. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav. |
| 7. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību | | |
| 1. | Sabiedrības mērķgrupa | Pārvadātāji un ostu termināli. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Jūras kuģu pasažieri. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Ar likumprojektu tiek paredzēta administratīvā atbildība (brīdinājums vai naudas sods) par jūras kuģu pasažieru tiesību neievērošanu, kuru piemērot varēs Patērētāju tiesību aizsardzības centrs. Ar likumprojektu tiks veicināta jūras kuģu pasažieru (patērētāju) tiesību ievērošana, jo īpaši ņemot vērā personu ar invaliditāti un personu ar ierobežotām pārvietošanās spējām speciālās vajadzības. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |

|  |  |
| --- | --- |
| **III. Tiesību akta projekta ietekme uz valsts budžetu un pašvaldību budžetiem** | |
| Projekts šo jomu neskar | |
| 7. Cita informācija | Ieņēmumu apjomu no paredzētajiem naudas sodiem (par administratīvajiem pārkāpumiem) nav iespējams prognozēt. |

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | Pilnīgai Regulas Nr. 1177/2010 prasību nodrošināšanai tika izstrādāts likumprojekts „Grozījumi Jūras kodeksā” (VSS- 631), kas izsludināts Valsts sekretāru sanāksmē 2012.gada 21.jūnijā.  Atbildīgā institūcija par šo grozījumu veikšanu – Satiksmes ministrija. |
| 2. | Cita informācija | Likumprojektu paredzēts virzīt vienā paketē ar likumprojektu „Grozījumi Jūras kodeksā” (VSS – 631). |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Ar likumprojektu tiek nodrošināta Eiropas Parlamenta un Padomes 2010.gada 24.novembra Regulas (ES) Nr. 1177/2010 par pasažieru tiesībām, ceļojot pa jūru un iekšzemes ūdensceļiem, un ar ko groza Regulu (EK) Nr. 2006/2004, 28.panta prasība par sankciju noteikšanu dalībvalsts nacionālajos tiesību aktos (Regula Nr. 1177/2010 jāpiemēro ar 2012.gada 18.decembri). |
| 2. | Citas starptautiskās saistības | Projekts šo jomu neskar. |
| 3. | Cita informācija | Pilnīgai Regulas Nr. 1177/2010 prasību nodrošināšanai tika izstrādāts likumprojekts „Grozījumi Jūras kodeksā” (VSS-631), kas izsludināts Valsts sekretāru sanāksmē 2012.gada 21.jūnijā.  Atbildīgā institūcija par šo grozījumu veikšanu – Satiksmes ministrija. |

|  |  |  |  |
| --- | --- | --- | --- |
| **1.tabula**  **Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | **Eiropas Parlamenta un Padomes 2010.gada 24.novembra Regula (ES) Nr. 1177/2010 par pasažieru tiesībām, ceļojot pa jūru un iekšzemes ūdensceļiem, un ar ko groza Regulu (EK) Nr. 2006/2004** | | |
|  | | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, - sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, - norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 1177/2010 25.pants | Likumprojekta 2.pants (APK 2154 pants). | Regulas prasības tiek izpildītas pilnībā | Likumprojekts stingrākas prasības neparedz |
| Regulas Nr. 1177/2010 28.pants | Likumprojekta 1.pants (APK 15517. pants) un 2.pants (APK 2154 pants). | Regulas prasības tiek izpildītas pilnībā | Likumprojekts stingrākas prasības neparedz |

|  |  |  |
| --- | --- | --- |
| VI. Sabiedrības līdzdalība un šīs līdzdalības rezultāti | | |
| 1. | Sabiedrības informēšana par projekta izstrādes uzsākšanu | Par Regulu Nr. 1177/2010 kopumā tika informētas Latvijas ostas, kā arī likumprojekta „Grozījumi Jūras kodeksā” (VSS-631) saskaņošanas gaitā tika informēta un viedokli sniedza Invalīdu un viņu draugu apvienība „Apeirons”. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Projekta izpildi nodrošinās Patērētāju tiesību aizsardzības centrs. |
| 2. | Projekta izpildes ietekme uz pārvaldes funkcijām | Patērētāju tiesību aizsardzības centrs izskatīs kuģu pasažieru sūdzības, tai skaitā, pasažieru ar invaliditāti un personu ar ierobežotām pārvietošanās spējām, sūdzības, un varēs uzlikt pasažieru tiesību pārkāpējam administratīvo sodu (brīdinājumu vai naudas sodu).  Likumprojekta „Grozījumi Jūras kodeksā” (VSS-631) ietvaros tika aizpildīta anotācijas III. sadaļa par ietekmi uz valsts budžetu. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav. |

Iesniedzējs:

Satiksmes ministrs A. Ronis

Vīza:

valsts sekretārs A. Matīss

22.10.2012. 14:30

1134

Laima Rituma,

67028198,

laima.rituma@sam.gov.lv

Jana Jankoviča,

67062133,

jana.jankovica@lja.lv